དེ་ཡང་སྔོན་ཤཱཀྱའི་རིགས་ཉ་བདའ་བ་ལ་བརྟེན་ནས་འཚོ་བ་རོལ་མཁན་ཞིག་ཡིན།ཉིན་ཞིག་ལ་ཉ་ཆེན་པོ་གཉིས་བཟུང་ནས་དེ་མ་ཐག་མ་བསད་པར་ཤིང་སྡོང་ལ་དཔྱངས་ནས་བཞགདེ་གཉིས་མི་གཟོད་པར་འཕག་འཚག་བྱེད་ཅིང་འཁོན་ལན་ལེན་པའི་སྨོན་ལམ་བཏབ།ཕྱིས་སུ་དེ་གཉིས་རྒྱལ་པོ་འཕགས་སྐྱེས་པོ་དང་བློན་ཆེན་མ་ལ་གནོད་གཉིས་སུ་སྐྱེས་ཤིང་།དེ་དང་མཉམ་དུ་བསད་པའི་ཉ་གཞན་དག་ཁོ་གཉིས་ཀྱི་དམག་དཔུང་དུ་གྱུར་ནས།ང་ཚོ་ལ་འཁོན་ལན་སློག་ཏུ་ཡོང་བ་རེད།སྐབས་དེར་ང་རང་ཉ་པ་ཞིག་གི་བྱིས་པ་ཡིན་པས།ངས་ཉ་དེ་གཉིས་འཕག་འཚག་བྱེད་པ་མཐོང་དུས་གད་མོ་ཞིག་ཤོར་སོང་།དེའི་རྣམ་སྨིན་གྱིས་དེ་རིང་ང་རང་མགོ་གཟེར་བ་རེད།གལ་ཏེ་ངས་སངས་རྒྱས་ཀྱི་འབྲས་བུ་འདི་ལྟ་བུ་ཐོབ་མེད་ན་ང་ཡང་ཁོ་ཚོ་དང་མཉམ་དུ་གསད་པར་འགྱུར་བ་ཡིན་ཞེས་གསུངས།